কবিতা না লিখলেও, চমকপ্রদ ব্যক্তিগত গদ্য লিখতেন তিনি, সে গদ্যগুলি নিয়ে মধ্য আশির দশকে তাঁর অকালমৃত্যুর আগে বের হয়েছিল বই— 'খ্রিস্টের রক্ত করবী ফুলের মতো লাল'। তিনি ছিলেন সুরারসিক, তা থেকে সুরাসক্ত হয়ে গেলেও, কখনও বেতাল, বেসামাল হতে দেখিনি আমি। কোন মদ কখন পান করতে হয়, সুরাপানের পরিবেশ তৈরি করে নিতে হয়— এসব নিয়মনীতি মানতেন সুনীলদা, তিনি মদ ও মদ্যপান বিষয়ে বিলিতি বইপত্রও জোগাড় করতেন, সেসব খুঁটিয়ে পড়ে মদ্যপানের পরিবেশ রচনা করতেন তিনি। তাতে ঘটে যেত অনেক নাটকীয় কাণ্ড।